*239. számú előterjesztés*

*Beszámoló a Bátaszéki Települési Értéktár 2020. évi működéséről*

|  |
| --- |
| **Előterjesztő:** Rudolf László  a Bátaszéki Települési Értéktár Bizottság elnöke  **Készítette:** Rudolf László  a Bátaszéki Települési Értéktár Bizottság elnöke  **Törvényességi ellenőrzést végezte**: --- |

***Tisztelt Képviselő-testület!***

A magyar nemzeti értékek és hungarikumok értéktárba való felvételéről és az értéktár bizottságok munkájának szabályozásáról szóló 324/2020. (VII. 1.) Korm. rendelet 4. § (1) bekezdés c) pontja szerint a települési értéktár bizottságévente beszámol a tevékenységéről az alapító önkormányzatnak.

A kulturális javak védelméről és a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 76. § (3) bekezdés b) és d) pontjának, valamint a helyi közművelődési feladatok ellátásáról szóló 25/2016. (XII. 08.) önkormányzati rendelet 4. § b) és d) pontjában, valamint az 5. § b) pontjában megfogalmazott önkormányzati célok és feladatok végrehajtásáról a Bátaszéki Települési Értéktár Bizottság elnöke, Rudolf László elkészítette a bizottság ez évben végzett munkájáról szóló beszámolót, mely jelen előterjesztés mellékletét képezi.

Kérem a tisztelt képviselő-testületet, hogy a mellékelt határozati javaslattal az értéktár bizottság 2020. évi beszámolóját fogadja el.

# H a t á r o z a t i j a v a s l a t

# a Bátaszéki Települési Értéktár Bizottság 2020. évi beszámolójának elfogadására

Bátaszék Város Önkormányzata Képviselő-testületének - a Kormány által a 478/2020. (XI. 3.) Korm. rendelettel kihirdetett veszélyhelyzetre tekintettel a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti - hatáskörében eljáró Bátaszék Város Polgármestere

a magyar nemzeti értékek és hungarikumok értéktárba való felvételéről és az értéktár bizottságok munkájának szabályozásáról szóló 324/2020. (VII. 1.) Korm. rendelet 4. § (1) bekezdés c) pontjában foglaltak alapján a Bátaszéki Települési Értéktár Bizottság beszámolóját a 2020. évi tevékenységéről elfogadja.

*Határidő*: 2020. december 10.

*Felelős*: Kondriczné dr. Varga Erzsébet jegyző

(a határozat kiküldéséért)

*Határozatról értesül:* Bátaszéki Települési Értéktár Bizottság elnöke

irattár